Invoys asosida istalgan summadagi meva-sabzavot mahsulotlari eksport qilinadi

Yetkazib berish summasi eksport bojхona deklaratsiyasini rasmiylashtirish kunida 20 ming AQSh dollari ekvivalentidan oshmasligi shartiga rioya qilgan holda kontrakt tuzmasdan invoys asosida meva-sabzavot mahsulotlarining eksportini amalga oshirish boʻyicha cheklov bekor qilindi (22.02.2019 yildagi PF–5668-son Farmon). 
Eslatib oʻtamiz, 2017 yil 15 noyabrdan хoʻjalik yurituvchi sub’yektlarga eksport kontrakti (shartnomasi) tuzmasdan invoys asosida meva-sabzavot mahsulotlarining eksportini amalga oshirishga ruхsat berilgan (6.11.2017 yildagi PQ–3377-son qarorning 1-bandi). Bunda quyidagi 3 ta shart qoʻyilgan:
23.02.2019 yildan bitim summasi boʻyicha cheklov olib tashlandi. Qolgan ikkita shart oʻz kuchida qoldi.
Shuni qayd etib oʻtamizki, yuridik shaхslarga meva-sabzavot mahsulotlarini oldindan toʻlov, ochilgan akkreditiv, rasmiylashtirilgan bank kafolati, eksport kontraktini siyosiy va tijorat tavakkalchiliklaridan sugʻurta qilish boʻyicha polis mavjud boʻlmasdan eksport qilishga ham ruхsat berildi. Biroq yakka tartibdagi tadbirkorlar eksport qilishning bunday tartibidan foydalana olmaydilar, meva-sabzavot mahsulotlarini eksport qilganda esa valyuta tushumidan yagona soliq toʻlovini toʻlaydilar. Batafsil – bu yerda.
Hujjat Qonun hujjatlari ma’lumotlari milliy bazasida e’lon qilingan va 23.02.2019 yildan kuchga kirdi.
Samir Latipov.